**Ministru kabineta noteikumu projekta „Grozījums Ministru kabineta 2011.gada 30.augusta noteikumos Nr.676 „Vīzu noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Netiek aizpildīts saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts izstrādāts, pamatojoties uz Aizsardzības ministrijas iniciatīvu, lai valsts drošības un aizsardzības nodrošināšanas nolūkā paredzētu iespēju visām Imigrācijas likuma 1.panta pirmās daļas 5.1punktā minētajām kompetentajām iestādēm savu uzdevumu veikšanai iegūt informāciju no nacionālās vīzu sistēmas par ārzemniekiem, kuri ieceļo un uzturas Latvijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2011.gada 30.augusta noteikumu Nr.676 „Vīzu noteikumi” (turpmāk- Vīzu noteikumi) 58.punkts paredz, ka nacionālajā vīzu sistēmā iekļauto informāciju savu uzdevumu veikšanai izmanto pārstāvniecības, Pilsonības un migrācijas lietu pārvalde, Konsulārais departaments, Valsts robežsardze, Drošības policija un Satversmes aizsardzības birojs. 2016.gada 1.jūlijā stājās spēkā likums „Grozījumi Imigrācijas likumā”, ar kuru, pamatojoties uz valsts drošības interešu aizsardzību, tika izdarīti grozījumi Imigrācijas likuma 1.panta pirmās daļas 5.1punktā, ietverot arī Militārās izlūkošanas un drošības dienestu kā kompetento iestādi. Grozījums tika veikts, lai nodrošinātu, ka visu valsts drošības iestāžu, tai skaitā Militārās izlūkošanas un drošības dienesta, izlūkošanas vai pretizlūkošanas darbību rezultātā iegūto informāciju uzskatītu par pamatu valsts drošībai nozīmīgu lēmumu pieņemšanai.Jāņem vērā, ka Vīzu noteikumu sākotnējās ietekmes novērtējuma ziņojumā (anotācijā) norādīts, ka atbilstoši pašlaik spēkā esošajam regulējumam (Ministru kabineta 2010.gada 12.oktobra noteikumi Nr.958 „Vīzu noteikumi”, kas zaudēja spēku līdz ar Vīzu noteikumu spēkā stāšanos) nacionālajā vīzu informācijas sistēmā iekļauto informāciju savu uzdevumu veikšanai izmanto Latvijas Republikas diplomātiskās un konsulārās pārstāvniecības, Pilsonības un migrācijas lietu pārvalde, Ārlietu ministrijas Konsulārais departaments, Valsts robežsardze un Imigrācijas likuma 1.panta 5.1punktā noteiktās kompetentās valsts iestādes.Savukārt Ministru kabineta 2010.gada 12.oktobra noteikumu Nr.958 „Vīzu noteikumi”, kas zaudēja spēku līdz ar Vīzu noteikumu spēkā stāšanos, 58.punktā bija norādīts, ka Nacionālajā vīzu informācijas sistēmā un vīzu reģistrā iekļauto informāciju savu uzdevumu veikšanai izmanto pārstāvniecības, pārvalde, Konsulārais departaments, Valsts robežsardze un [Imigrācijas likuma](http://likumi.lv/ta/id/68522-imigracijas-likums) [1.panta](http://likumi.lv/ta/id/68522-imigracijas-likums#p1) 5.1punktā noteiktās kompetentās valsts iestādes.Jānorāda, ka visām valsts drošības iestādēm ir vienlīdz nozīmīga loma valsts drošības nodrošināšanā un to funkcijas un uzdevumi ir vērsti uz valsts apdraudējuma novēršanu, tai skaitā, ko rada ārzemnieku, kuri ieceļo un uzturas Latvijā. Militārās izlūkošanas un drošības dienests ir valsts drošības iestāde, kura darbojas saskaņā ar Nacionālās drošības likumu, Valsts drošības iestāžu likumu, Operatīvās darbības likumu, Ministru kabineta 2004.gada 17.augusta noteikumiem Nr.716 „Militārās izlūkošanas un drošības dienesta nolikums” un citiem normatīvajiem aktiem un kompetences ietvaros veic militāro pretizlūkošanu un izlūkošanu, kā arī veic citus uzdevumus ar mērķi nodrošināt valsts aizsardzību. Tādējādi uz visām valsts drošības iestādēm, bez izņēmuma, būtu attiecināmi arī nosacījumi attiecībā uz pieeju informācijas sistēmām, kas nepieciešamas funkciju īstenošanai un valsts drošības nodrošināšanai. Ievērojot minēto, ir nepieciešams veikt izmaiņas Vīzu noteikumos, lai nodrošinātu pieeju nacionālajā vīzu sistēmā iekļautajai informācijai arī Militārās izlūkošanas un drošības dienestam kā valsts drošības iestādei. |
| 3. | Projekta izstrādē iesaistītās institūcijas un publiskas personas kapitālsabiedrības | Militārās izlūkošanas un drošības dienests, Aizsardzības ministrija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālās vīzu sistēmas pārzinis un turētājs – Pilsonības un migrācijas lietu pārvalde, Militārās izlūkošanas un drošības dienests. |
| 2. | Tiesiskā regulējuma ietekme uz tautsaimniecību un administratīvo slogu | Prognozējams, ka administratīvais slogs samazināsies, jo Militārās izlūkošanas un drošības dienestam nebūs jāsagatavo pieprasījumi, bet Nacionālās vīzu sistēmas pārzinim un turētājam (Pilsonības un migrācijas lietu pārvaldei) nebūs jāgatavo informācija, atbildot uz Militārās izlūkošanas un drošības dienesta pieprasījumiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo projekts attiecas uz valsts drošības iestāžu amatpersonām. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Pilsonības un migrācijas lietu pārvalde, Militārās izlūkošanas un drošības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas ne arī likvidēt vai reorganizēt esošās institūcijas. Projekta izpilde neietekmēs institūcijām pieejamos cilvēkresursus.  |
| 3. | Cita informācija | Nav.  |

*Anotācijas III, IV, V sadaļa – projekts šīs jomas neskar.*

Aizsardzības ministrs R.Bergmanis

Valsts sekretārs J.Garisons

09.08.2018. 12:09

751

Masāne, 67177804

linda.masane@midd.gov.lv